b'\n_START_ARTICLE_\nGalicija (Koro\xc5\xa1ka)\n_START_SECTION_\nGeografska lega\n_START_PARAGRAPH_\nOb\xc4\x8dina Galicija se nahaja na Ju\xc5\xbenem Koro\xc5\xa1kem na meji med Ro\xc5\xbeem in Podjuno. Ob\xc4\x8dina se razteza med Dravo in Obirjem v Karavankah na nadmorski vi\xc5\xa1ini 390 m. (ob Dravi severno od Mohli\xc4\x8d) ter 2139 na vrhu (Ojstrca. Skozi ob\xc4\x8dino te\xc4\x8de reka Bela, ki tvoji mejo med Ro\xc5\xbeem in Podjuno.\n_START_SECTION_\nZgodovina\n_START_PARAGRAPH_\nZgodovina naselitve podro\xc4\x8dja sega nazaj najmanj v dobo rimskega imperija. Leta 1931 so odkrili v bli\xc5\xbeini Mohli\xc4\x8d rimsko vilo ter rimsko naselje, ki sta bili povezani preko ceste z obrambno utrdbo na 653 m visoki Kamni gori. 6. stoletja pride do naselitve Slovanov oz. Karantancev ter do ustanovitve dr\xc5\xbeave Karantanije. Sledove te zgodnje neprekinjene naselitvene, pravne in jezikovne kontinuitete najdemo v \xc5\xa1tevilnih slovenskih krajevnih imenih (Doliln\xc4\x8de, Gori\xc4\x8de, Klan\xc4\x8de). Za\xc4\x8detek 12. stoletja so zgradili gospodje iz Rebrce na severnem pobo\xc4\x8dju Obirja Podkanjski grad. Med velikim potresom leta 1348, ko se je zru\xc5\xa1ila gora Dobra\xc4\x8d, je bil tudi uni\xc4\x8den grad, ki je od tedaj ru\xc5\xa1evina. Vojvoda Henrik IV. Koro\xc5\xa1ki plemi\xc4\x8d iz rodbine Spanheimov je podaril okolico Mohli\xc4\x8d (predium quod Mochilich dicitur) \xc5\xa1entpavelskemu samostanu. Celotno podro\xc4\x8dje pa je spadalo od leta 811 naprej, enako kot vso ju\xc5\xbeno Podravje na Koro\xc5\xa1kem Oglejskemu patriarhatu. Avgu\xc5\xa1tinci iz samostana v Dobrli vasi so zgradili lastno cerkev posve\xc4\x8deno svetemu Jakobu starej\xc5\xa1emu. Prvotno so imenovali cerkev \xe2\x80\x9ePodkanjska cerkev\xe2\x80\x9c ali \xe2\x80\x9ecerkev ob Beli\xe2\x80\x9c. Od 15. naprej pa je kraj prevzel ime Galicija po romarskem sredi\xc5\xa1\xc4\x8du Santiago de Compostela v Galicija, ki je posve\xc4\x8deno istemu svetniku._NEWLINE_Leta 1473 je pri\xc5\xa1lo do prvega od petih tur\xc5\xa1kih vpadov na Koro\xc5\xa1ko. Z Mohli\xc5\xa1kega polja so tur\xc5\xa1ke \xc4\x8dete ropale in po\xc5\xbeigale stavbe v Podkrnosu in v Celovcu, na Celov\xc5\xa1kem polju, v \xc5\xa0entvidu ob Glini in v Trgu ter v okolici Vrbskega jezera. V Gori\xc4\x8dah spominja Mortincev kri\xc5\xbe oz. Morti\xc4\x8devo znamenje na veliko bitko s Turki 26. septembra 1473._NEWLINE_Do 16. stoletja so bile Mohli\xc4\x8de pomembno cestno sti\xc4\x8di\xc5\xa1\xc4\x8de, saj so povezovale cesto \xc4\x8dez Jezersko (\xc5\xa1e pred izgradnjo poti \xc4\x8dez Ljubelj) z brodom \xc4\x8dez Dravo. \xc5\xa0ele leta 1836 je brod zamenjal leseni most z muto, t. i. Anin most._NEWLINE_Leta 1850 je bila ustanovljena ob\xc4\x8dina Galicija, toda leta 1865 je bila priklu\xc4\x8dena katastralna ob\xc4\x8dina Gori\xc4\x8de ob\xc4\x8dini Dobrla vas. Pomembno se je pove\xc4\x8dala ob\xc4\x8dina leta 1944, ko so ji priklju\xc4\x8dili Mohli\xc4\x8de in Belo._NEWLINE_Proti koncu 19. stoletja in za\xc4\x8detka 20. stoletja je Galicija bila \xc5\xa1e globoko slovenska in ljudje nem\xc5\xa1\xc4\x8dine komaj da so znali, \xc4\x8de so jo sploh. Organizirano dru\xc5\xa1tveno \xc5\xbeivljenje se razcveti v celi okolici in tako pride leta 1888 do ustanovitve podru\xc5\xbenice Dru\xc5\xbebe sv. Cirila in Metoda (CMD) v Apa\xc4\x8dah, za Pribljo vas in okolico 1890 , leta 1908 pa v \xc5\xa0marjeti v Ro\xc5\xbeu. Leta 1907 se pa ustanovi Katoli\xc5\xa1ko slovensko izobra\xc5\xbeevalno dru\xc5\xa1tvo Trta v \xc5\xbditari vasi. Isto\xc4\x8dasno se goji visoko pevsko kulturo v cerkvenih zborih, ki postanejo tako va\xc5\xbeni dejavniki jezikovne kulture. Kdor je pel, je znal lepo pismeno sloven\xc5\xa1\xc4\x8dino.\n_START_SECTION_\nBitka v Robe\xc5\xbeah\n_START_PARAGRAPH_\nVso \xc4\x8dlove\xc5\xa1ko civilizacijo zanikajo\xc4\x8de nasilje, ki je bilo uprto proti Slovencem, se je stopnjevalo z za\xc4\x8detkom prve svetovne vojne in vse skozi Prvo avstrijsko republiko. Vrhunec tega nasilja je predstavljalo na dolgo roko na\xc4\x8drtovana deportacija  nad tiso\xc4\x8d Slovencev s cele takrat \xc5\xa1e povsem slovenske Ju\xc5\xbene Koro\xc5\xa1ke s ciljem terorja in ropanja 14. aprila 1942. Takrat je pri\xc5\xa1lo do \xc5\xa1ir\xc5\xa1ega partizanskega organiziranega voja\xc5\xa1kega upora po celotnem ozemlju. V tem so Robe\xc5\xbee pisale \xc5\xa1ir\xc5\xa1o evropsko zgodovino, saj je bila v Robe\xc5\xbeah prva uspe\xc5\xa1na partizanska voja\xc5\xa1ka akcija na ozemlju celotnega tedanjega nem\xc5\xa1kega rajha. 16. avgusta 1942 so SS-ovci napadli slovensko partizansko enoto v Robe\xc5\xbeah, ki je bila tako presene\xc4\x8dena, da se je najprej komaj umaknila v gozd, brez da bi lahko re\xc5\xa1ila svoje oro\xc5\xbeje. Zato so partizani tem bolj prestra\xc5\xa1ili SS-ovce, saj so v protinapadu le s kamni \xc5\xa1li na SS-ovce in jih tako pognali v beg. Ob tem pa sta padla dva partizana in nekoliko ve\xc4\x8d SS-ovcev. Ta prva in zmagovita bitka je bila klju\xc4\x8dna, saj je dala zatrtim upanje in celotnemu uporu potreben navdih za nadaljnjo borbo.\n_START_SECTION_\nSlovensko nare\xc4\x8dje\n_START_PARAGRAPH_\nGalicija spada pod Podjunsko nare\xc4\x8dje , ki je nare\xc4\x8dje slovenskega jezika, ki spada v koro\xc5\xa1ko nare\xc4\x8dno skupino. Zna\xc4\x8dilno je tudi, da Galicija spada v podjunski dekanat Dobrla vas .\n_START_SECTION_\nPrebivalstvo\n_START_PARAGRAPH_\nPo ljudskem \xc5\xa1tetju 2001 ima ob\xc4\x8dina 1.825 prebivalcev, 97,8\xc2\xa0% avstrijskih dr\xc5\xbeavljanov in 1,2\xc2\xa0% nem\xc5\xa1kih dr\xc5\xbeavljanov. Po javnih statistiki se pri\xc5\xa1teje k slovenski narodnosti (Koro\xc5\xa1ki Slovenci.) oz. uporablja sloven\xc5\xa1\xc4\x8dino 8,5\xc2\xa0% prebivalcev. \xc5\xbdupnija, ki je bila do prve republike slovenska je sedaj dvojezi\xc4\x8dna. 92,2% je katoli\xc4\x8danov, 1,8% evangeli\xc4\x8danov in 4,2\xc2\xa0% je brez veroizpovedi.\n_START_SECTION_\nGospodarsvo in infrastruktura\n_START_PARAGRAPH_\nLeta 1958 je bilo zgrajena akumulacijska elektrarna ob Borovnici, leta 1981 pa preto\xc4\x8dna elektrarna \xe2\x80\x9eAnin most\xe2\x80\x9c na Dravi._NEWLINE_Cesta skozi Ro\xc5\xbe povezuje ob\xc4\x8dino v vzhodno-zahodni smeri s \xc5\xa0marjeto v Ro\xc5\xbeu in z \xc5\xbdelezno Kaplo. Iz Galicije pelje tudi cesta v severno smer v Grab\xc5\xa1tanj .\n_START_SECTION_\nPolitika in grb ob\xc4\x8dine\n_START_PARAGRAPH_\nV ob\xc4\x8dinskem svetu so zastopane vse koro\xc5\xa1ke stranke. Socialdemokrati imajo neposredno izvoljenega \xc5\xbeupana Rudolfa Tomaschitz-T\xc3\xbcrka. Zastopanost stran po mandatih: 6 socialdemokrati 4 ljudska stranka 4 liberalna stranka 1 Enotna lista_NEWLINE_Modro-beli grb ob\xc4\x8dine predstavlja vrh gore Obir ter Podkanjski slap. Jakobova \xc5\xa1koljka ter romarske palce spominjajo na Jakobovo pot oz. glavnega svetnika \xc5\xbeupnije oz. ob\xc4\x8dine. Kronana srebrna ka\xc4\x8da stoji za neko doma\xc4\x8do legendo.'